Tiltale for overtrædelse af straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf. stk. 1, nr. 1, nr. 2 og nr. 4, jf. § 2, stk. 1, § 4, stk. 1 og stk. 2, samt § 9, stk. 2, jf. § 1, stk. 1, nr. 1, og § 9,... Vis mere
Ret: Retten i Aarhus (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Strafferetlige sanktioner og andre foranstaltninger;

/

Retten i Aarhus

Udskrift af dombogen

D O M

afsagt den 1. marts 2023

Rettens nr. 10-9035/2022
Politiets nr. 4200-76406-00001-22

Anklagemyndigheden
mod
Tiltalte 1
Født 1980,
Tiltalte 2
Født 1969,
Tiltalte 3
Født 1968,
Tiltalte 4
Født 1972 og
Tiltalte 5
Født 1965

Der har medvirket domsmænd ved behandlingen af denne sag.

Anklageskrift er modtaget den 15. november 2022. Tilkendegivelse af 22.
november 2022 er modtaget den 24. november 2022.

Tiltalte 1, Tiltalte 2, Tiltalte 3, Tiltalte 4 og Tiltalte 5 er tiltalt for overtrædelse
af

1.
Tiltalte 3, Tiltalte 4 og Tiltalte 5,

straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf.
stk. 1, nr. 1, nr. 2 og nr. 4, jf. § 2, stk. 1, § 4, stk. 1 og stk. 2, samt § 9, stk. 2,
jf. § 1, stk. 1, nr. 1, og § 9, stk. 5, 3. pkt., unddragelse af tobaksaf-gifter af
særligt grov karakter, ved i perioden mellem den 1. april 2020 og den 19. maj
2020, med forsæt til at unddrage betaling af tobaksafgifter af særligt grov
karakter, i forening og efter forudgående aftale eller fælles for-ståelse, herunder
med flere pt. uidentificerede medgerningsmænd, fra en pro-fessionelt indrettet,
men uautoriseret, cigaretfabrik på Adresse 1 i By 1 og via EncroChat-profilerne
”Profilnavn 1 ” og ”Profilnavn 2 ”, at have deltaget i fremstilling og
videredistribution til en større personkreds af ikke under 28.970.000 cigaretter,
der ikke var afgiftsberigtigede og stempelmær-kede og uden at der forelå
autorisation som oplagshaver hos myndighederne, samt ved at have fortiet
oplysninger til brug for afgiftskontrollen, alt hvorved

Std 75284



/

side 2

de tiltalte undlod at stille sikkerhed for, opgøre og betale tobaksafgifter,
hvorved statskassen blev unddraget i alt ikke under 51.140.000 kr. i tobak-
safgifter,

2. A
Tiltalte 3, Tiltalte 4 og Tiltalte 5,

straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf.
stk. 1, nr. 1, nr. 2 og nr. 4, jf. § 2, stk. 1, § 4, stk. 1 og stk. 2, samt § 9, stk. 2,
jf. § 1, stk. 1, nr. 1, og § 9, stk. 5, 3. pkt., unddragelse af tobaksaf-gifter af
særligt grov karakter, ved i perioden mellem den 7. oktober 2021 og den 9.
december 2021, med forsæt til at unddrage betaling af tobaksafgif-ter af særligt
grov karakter, i forening og efter forudgående aftale eller fælles forståelse
delvist med Tiltalte 2 og Tiltalte 1 samt flere pt. uidentificerede
medgerningsmænd, fra en professionelt ind-rettet, men uautoriseret,
cigaretfabrik på Adresse 1 i By 1, at have deltaget i fremstilling og
videredistribution til en større personkreds af ikke under 32.782.500 cigaretter,
der ikke var afgiftsberigtigede og stempel-mærkede og uden at der forelå
autorisation som oplagshaver hos myndighe-derne, samt ved at have fortiet
oplysninger til brug for afgiftskontrollen, alt hvorved de tiltalte undlod at stille
sikkerhed for, opgøre og betale tobaksaf-gifter, hvorved statskassen blev
unddraget i alt ikke under 57.920.000 kr. i tobaksafgifter,

2. B
Tiltalte 2,

straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf.
stk. 1, nr. 1, nr. 2 og nr. 4, jf. § 2, stk. 1, og § 4, stk. 1 og stk. 2, und-dragelse
af tobaksafgifter af særligt grov karakter, ved i perioden mellem den 15.
oktober 2021 og den 31. december 2021, med forsæt til at unddrage betaling af
tobaksafgifter af særligt grov karakter, i forening og efter forud-gående aftale
eller fælles forståelse med Tiltalte 3, Tiltalte 4, Tiltalte 5 og Tiltalte 1, fra en
container på bo-pælen Adresse 2 i By 2 at have modtaget, opbevaret og
deltaget i vi-deredistribution til en større personkreds af ikke under 26.272.500
cigaretter, der ikke var afgiftsberigtigede og stempelmærkede samt ved at have
fortiet oplysninger til brug for afgiftskontrollen, uagtet tiltalte vidste eller
bestemt måtte formode, at cigaretterne hidrørte fra en strafbar handling, idet de
ikke var afgiftsberigtigede og fremstillet efter behørig autorisation hos
myndighe-derne, alt hvorved de tiltalte i forening undlod at opgøre og betale
tobaksaf-gifter, hvorved statskassen blev unddraget i alt ikke under 46.420.000
kr. i tobaksafgifter,

2. C
Tiltalte 1,



/

side 3

straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf.
stk. 1, nr. 1, nr. 2 og nr. 4, jf. § 2, stk. 1, og § 4, stk. 1 og stk. 2, und-dragelse
af tobaksafgifter af særligt grov karakter, ved i perioden mellem den 15.
oktober 2021 og den 31. december 2021, med forsæt til at unddrage betaling af
tobaksafgifter af særligt grov karakter, i forening og efter forud-gående aftale
eller fælles forståelse med Tiltalte 3, Tiltalte 4, Tiltalte 5 og Tiltalte 2, bl.a. fra
Adresse 2 i By 2 at have deltaget i videredistribution til en større personkreds
af ikke under 29.062.500 cigaretter, der ikke var afgiftsberigtigede og stempel-
mærkede samt ved at have fortiet oplysninger til brug for afgiftskontrollen,
uagtet tiltalte vidste eller bestemt måtte formode, at cigaretterne hidrørte fra en
strafbar handling, idet de ikke var afgiftsberigtigede og fremstillet efter behørig
autorisation hos myndighederne, alt hvorved de tiltalte i forening undlod at
opgøre og betale tobaksafgifter, hvorved statskassen blev unddra-get i alt ikke
under 51.350.000 kr. i tobaksafgifter,

3. A
Tiltalte 3, Tiltalte 4 og Tiltalte 5,

straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf.
stk. 1, nr. 1, nr. 2 og nr. 4, jf. § 2, stk. 1, § 4, stk. 1 og stk. 2, samt § 9, stk. 2,
jf. § 1, stk. 1, nr. 1, og § 9, stk. 5, 3. pkt., unddragelse af tobaksaf-gifter af
særligt grov karakter, ved i perioden mellem den 26. januar 2022 og den 28.
januar 2022, med forsæt til at unddrage betaling af tobaksafgifter af særligt
grov karakter, i forening og efter forudgående aftale eller fælles forståelse med
Tiltalte 2 samt flere pt. uidentificerede medger-ningsmænd, fra en professionelt
indrettet, men uautoriseret, cigaretfabrik på Adresse 1 i By 1, at have deltaget i
fremstilling og videredist-ribution til en større personkreds af ikke under
4.340.000 cigaretter, der ikke var afgiftsberigtigede og stempelmærkede og
uden at der forelå autorisation som oplagshaver hos myndighederne, samt ved
at have fortiet oplysninger til brug for afgiftskontrollen, alt hvorved de tiltalte
undlod at stille sikkerhed for, opgøre og betale tobaksafgifter, hvorved
statskassen blev unddraget i alt ikke under 8.520.000 kr. i tobaksafgifter,

3. B
Tiltalte 2,

straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf.
stk. 1, nr. 1, nr. 2 og nr. 4, jf. § 2, stk. 1, og § 4, stk. 1 og stk. 2, und-dragelse
af tobaksafgifter af særligt grov karakter, ved i perioden mellem den 26.
januar 2022 og den 28. januar 2022, med forsæt til at unddrage beta-ling af
tobaksafgifter af særligt grov karakter, i forening og efter forudgående aftale
eller fælles forståelse med Tiltalte 3, Tiltalte 4 og Tiltalte 5, fra en container på
bopælen Adresse 2 i By 2 at have modtaget, opbevaret og deltaget i
videredistribution til en større per-sonkreds af ikke under 4.340.000 cigaretter,
der ikke var afgiftsberigtigede



/

side 4

og stempelmærkede samt ved at have fortiet oplysninger til brug for afgifts-
kontrollen, uagtet tiltalte vidste eller bestemt måtte formode, at cigaretterne
hidrørte fra en strafbar handling, idet de ikke var afgiftsberigtigede og frem-
stillet efter behørig autorisation hos myndighederne, alt hvorved de tiltalte i
forening undlod at opgøre og betale tobaksafgifter, hvorved statskassen blev
unddraget i alt ikke under 8.520.000 kr. i tobaksafgifter,

4.
Tiltalte 3, Tiltalte 4 og Tiltalte 5,

straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf.
stk. 1, nr. 1, nr. 2 og nr. 4, jf. § 2, stk. 1, § 4, stk. 1 og stk. 2, samt § 9, stk. 2,
jf. § 1, stk. 1, nr. 1, og stk. 5, 3. pkt., unddragelse af tobaksafgif-ter af
særligt grov karakter, ved den 8. februar 2022 på en professionelt indrettet,
men uautoriseret, cigaretfabrik på Adresse 1 i By 1, med forsæt til at unddrage
betaling af tobaksafgifter af særligt grov karakter, i forening og efter
forudgående aftale eller fælles forståelse, herunder med flere pt. uidentificerede
medgerningsmænd, med henblik på videredistribution til en større personkreds,
at have deltaget i fremstilling og opbevaring af 26.209.776 cigaretter samt
opbevaring af 10.948,71 kg røgtobak, hvilke ci-garetter og røgtobak ikke var
afgiftsberigtigede og stempelmærkede og uden at der forelå autorisation som
oplagshaver hos myndighederne, samt ved at have fortiet oplysninger til brug
for afgiftskontrollen, alt hvorved de tiltalte undlod at stille sikkerhed for,
opgøre og betale tobaksafgifter, hvorved stats-kassen blev unddraget i alt ikke
under 68.490.000 kr. i tobaksafgifter.

Påstande

Anklagemyndigheden har i forhold til Tiltalte 1 nedlagt på-stand om fængsel i
4½ til 5 år. I forhold til Tiltalte 2 har anklagemyn-digheden nedlagt påstand om
fængsel i ikke under 3½ år. Vedrørende  Tiltalte 3 har anklagemyndigheden
nedlagt påstand om fængsel i ikke under 6 år. Vedrørende Tiltalte 4 og Tiltalte 5
har anklagemyndig-heden nedlagt påstand om fængsel i 7 år.

Anklagemyndigheden har i medfør af straffelovens § 289, stk. 3, jf. § 50, stk. 2,
nedlagt påstand om tillægsbøder som følger:
- Tiltalte 1: 51.350.000 kr.
- Tiltalte 2: 54.940.000 kr.
- Tiltalte 3: 186.070.000 kr.
- Tiltalte 4: 186.070.000 kr.
- Tiltalte 5: 186.070.000 kr.

I medfør af straffelovens § 75, stk. 2 har anklagemyndigheden nedlagt føl-
gende påstand om konfiskation hos de tiltalte:

Tiltalte 1:



/

side 5

A12-2-1/3: 8 pk. Prince kopi cigaretter

Tiltalte 2:
A9-2-1/2: Lejekontrakt mellem Tiltalte 2 og Tiltalte 4 A9-2-1/3:
Cigaretpakke mrk. Richmond
A9-2-1/4: En Karton cigaretter (5 x 2 pk.) i uåbnet emballage mrk.
Prince uden banderole

Tiltalte 3:
A3-2-1/1: Pengetællemaskine Glover
A3-2-1/2: Vaccum pakker, mrk Foodsaver
A3-2-1/20: Uåbnet pakke med vakuum poser A3-2-1/9.3: Spiral
kalender 2021
A3-2-1/9.4: Chartek med regnskab vedr. 01-01-2022 A3-2-1/9.5:
Chartek med regnskab vedr. 01-02-2022 A3-2-1/9.6: Chartek med
regnskab vedr. 2021 A3-2-1/9.7: Chartek med regnskab vedr. 2021
A3-2-1/9.8: Chartek med regnskab vedr. 2021 A3-2-1/11:
kvitteringer, noter og lejekontrakt Adresse 3 A3-2-1/5: Iphone SE
A3-2-1/19.1: Sammenkrøllet seddel med mulig lønregnskab fra den
”1/2 – 30/6 2022"
A3-2-1/19.2: Sammenkrøllet seddel med regnskab fra 1/2 -30/6 2022
A3-2-1/29: 5 sedler med regnskab
A3-2-1/30: Post-it med ”Rolex Deepsea Oyster” A3-2-1/3: Macbook
Pro
A3-2-1/4: iPhone
A3-2-1/13: Bærbar PC mrk. HP
A3-2-1/14: USB med manual til cigaretmaskine A3-3-1/5, A3-3-1/7:
Lejekontrakt Adresse 4 og kvittering for betaling
A3-3-1/6: Lejekontrakt Adresse 1
A3-3-1/11: Regnskab

Tiltalte 4:
A4-3-1/6.1: Faktura køb af Omega Seamaster og Tag Heur ur A4-3-
1/6.2: Kvittering køb af Rolex Submariner A4-7-1/10: Håndskreven
seddel vedr. Person 1
A4-7-1/11: Jammer, sølvfarvet
A4-7-1/12: Jammer, sort med oplader

Tiltalte 5:
A5-2-1/27: Jammer fundet på Adresse 5
A5-7-1/2: Jammer fundet i Virksomhed ApS 1
A5-1-1/1: Iphone X



/

side 6

Tiltalte 3, Tiltalte 4 og Tiltalte 5:
A3-6/12: Diverse maskiner og udstyr til produktion af cigaretter
(B-3-5-14)
A3-5-1/16: Scanner til at finde skjulte mikrofoner mrk. Iprotect 1216
A3-5-1/18: jammer
A3-5-1/20: sort plastkuffert mrk. JJNdigital indh. elektronisk ap-
parat
A3-5-1/8, A3-5-1/9, A3-5-1/11, A3-5-1/17, A3-5-1/19: Doku-menter
på polsk
A3-6/1, A3-6/2: Noter, regnskab

Tiltalte 1 har nægtet sig skyldig.

Tiltalte 2 har nægtet sig skyldig.

Tiltalte 3 har nægtet sig skyldig.

Tiltalte 4 har nægtet sig skyldig.

Tiltalte 5 har nægtet sig skyldig.

Tiltalte 2, Tiltalte 3 og Tiltalte 4 har ikke haft bemærk-ninger til
konfiskationspåstanden. Tiltalte 1 og Tiltalte 5 har påstået frifindelse for
konfiskationspåstanden.

Forklaringer

Der er afgivet forklaring af Tiltalte 3 og Tiltalte 2. Tiltalte 4 har afgivet
forklaring på spørgsmål fra forsvarerne. Tiltalte 1 og Tiltalte 5 har ikke ønsket
at afgive forklaring.

Der er sket dokumentation af Tiltalte 4's forklaring afgivet i grundlovsfor-høret
den 9. februar 2022. Der er endvidere sket dokumentation af Tiltalte 5's
forklaringer afgivet i grundlovsforhøret den 9. februar 2022, i ret-smøde om
fristforlængelse den 9. marts 2022 og i retsmøde om beslaglæg-gelse den 24.
juni 2022.

Der er afgivet forklaring af vidnerne Vidne 1, Vidne 2, Vidne 3, Vidne 4, Vidne
5, Vidne 6 og Vidne 7.

Forklaringerne er lydoptaget og fremgår af retsbøgerne.

Oplysningerne i sagen

Sagens opkomst



/

side 7

Anklagemyndigheden har oplyst, at man fra de østrigske myndigheder modtog
tip om, at en nærmere angivet lastbil med tobak den 10. februar 2021 var på vej
til Danmark. Lastbilen blev registreret via ANPG, men det var ikke muligt at
finde frem til dens bestemmelsessted. På baggrund af tilsvarende oplysninger
observerede politiet den 18. februar 2021 en lastbil fra grænsen og til et
industrikvarter i By 3, hvor der blev foretaget omlæsning af paller til en dansk
indregistreret Volvo-lastbil Reg. nr. 1.  Fra industriområdet kørte Volvo-
lastbilen mod By 4, formodentlig med en passat som følgebil. Det var ikke
muligt for politiet at følge lastbilen til dens bestemmelsessted, men ved
efterfølgende søgning i området fandt politiet frem til en ejendom beliggende
på Adresse 1 i By 1. Der var ingen beboere tilmeldt adressen, men der sås en
del trafik af større lastbiler, herunder Reg. nr. 1. Politiet opsatte herefter et
kamera, der kunne filme trafikken til og fra ejendommen på Adresse 1. Det
kunne konstateres, at flere af de biler og lastbiler, der kom på ejendommen, var
udlejet af Biludlejning ApS.

Den 30. juni 2021 observerede politiet en person, der af politiet senere blev
genkendt som Tiltalte 3, køre fra ejendommen på Adresse 1 og til en
nærliggende genbrugsplads. Der blev herefter iværksat GPS-sporing af en
række biler, der kom på Adresse 1, og politiet blev derved opmærksomme på
yderligere to adresser, nemlig Adresse 6 i By 5 og Adresse 2 i By 2.

Der er fremlagt foto af lejekontrakt vedrørende ejendommen på Adresse 6 i By
5 underskrevet den 23. februar 2020 af lejer Tiltalte 3. Den månedlige leje er
angivet til 12.000 kr.

Der er fremlagt foto af lejekontrakt vedrørende ejendommen Adresse 1 i By 1,
underskrevet den 25. februar 2020 af lejer Tiltalte 3.

Der er fremlagt lejekontrakt vedrørende en lejlighed på Adresse 4 i By 1,
underskrevet den 1. juni 2020 af lejer Tiltalte 3.

Endelig er der fremlagt lejekontrakt vedrørende hus på Adresse 3 i By 6,
underskrevet den 9. september 2021 af lejer Tiltalte 3.

Vedrørende forhold 2-4
Den 14. oktober 2021 gav retten tilladelse til, at der på ejendommen Adresse 2
i By 2, der ejes af Tiltalte 2, kunne opsættes videoobservation af en container.
Af videomaterialet, der under hovedforhandlingen tildels har været forevist,
tildels er gennemgået i form af still-billeder, fremgår, at Tiltalte 4 (dengang
Tiltalte 4) havde adgang til den aflåste container på Adresse 2, og at der til og
fra containeren læsses paller, hvis indhold er omviklet med sort plast. I flere
tilfælde ses gennem huller i plasten, at pallerne er læsset med mindre, hvide
kasser. Videoovervågningen fortsatte frem til anholdelsen den 6. februar



/

side 8

2022, bortset fra perioden den 9.-14. januar 2022, hvor kameraerne var ude af
drift.

Den 7. oktober 2021 observerede politiet en lastbil Reg. nr. 2 køre fra Adresse
1 og til By 7, hvor der skete omlæsning til to lastbiler. Den ene af disse
lastbiler, Reg. nr. 3, blev fulgt til adressen Adresse 7 i By 8. Her observerede
politiet aflæsning af 12 paller fra lastbilen og ind i et festtelt. Den 8. oktober
2021 blev der foretaget ransagning på adressen. I festteltet blev fundet 1½
paller, hvis indhold af hvide kasser var omviklet med sort plast, ligesom der
blev fundet flere tomme paller og sort plastik. Den fyldte palle viste sig at
indeholde 62 kasser á 25 kartoner cigaretter af mærket Prince. Under
ransagningen blev der i alt fundet 142 hele kasser cigaretter á 25 kartoner. Hver
karton indeholdt 10 pakker á 20 stk. Prince cigaretter. Endvidere blev der
fundet én åbnet kasse cigaretter af mærket Richmond King Size indeholdende
15 kartoner, hver indeholdende 10 pakker á 20 stk. cigaretter.

Via observationer blev politiet opmærksom på Adresse 8 i By 9, hvor det kunne
iagttages, at der fra lastbiler med forbindelse til Adresse 2 i By 2 og Adresse 1 i
By 1 skete omlæsning af paller, hvis indhold bestod af mindre hvide kasser
omviklet af sort plast. Med rettens tilladelse blev der opsat videoobservation
vedrørende adressen. Denne blev nedtaget den 27. januar 2022 grundet et
uvirksomt kamera. Still-billeder og videosekvenser fra overvågningen er
forevist under hovedforhandlingen.

Den 6. december 2021 foretog politiet på en parkeringsplads ved Adresse 9 i
By 9 beslag af en varebil af mærket Fiat Ducato, Reg. nr. 4 og tilhørende Vidne
2. Bilen viste sig at indeholde 2 2/3 paller, hvis indhold af hvide kasser var
omviklet med sort plast. De fyldte paller indeholdt 31 kasser á 50 kartonner
cigaretter. Hver karton indeholdt 10 pakker á 20 stk. Prince Rich cigaretter.

Der har været fremlagt et hjælpebilag med opgørelse af antallet af paller/
cigaretter. Det er oplyst, at for så vidt angår Adresse 2, indgår alene de paller,
der er læsset fra containeren.

Den 8. februar 2022 foretog politiet anholdelse af bl.a. de 5 tiltalte. Der blev i
den forbindelse foretaget ransagning på de tiltaltes bopæle og på de i sagen
omhandlede adresser.

Tiltalte 3 blev anholdt på Adresse 3 i By 6. Under ransagningen på adressen
blev bl.a. fundet en pengetællemaskine, en sort taske med diverse dokumenter
og flere bærbare pc’er, hvoraf nogle var opsat på polsk. På et af værelserne blev
der fundet et bundt nøgler, der viste sig at passe til ejendommen på Adresse 1 i
By 1.



/

side 9

Da politiet den 8. februar 2022 henvendte sig på Adresse 1 i By 1, blev der ikke
antruffet nogen personer. Foran ejendommen holdt lastbil Reg. nr. 2. I stuehuset
blev bl.a. fundet en jammer og en scanner til at finde skjulte mikrofoner. Der
blev endvidere fundet et antal maskiner til fremstilling og indpakning af
cigaretter, ligesom der blev fundet materialer i form af tobak, cigaretpapir, folie
og emballage. Der blev også fundet upakkede cigaretter, cigaretter i pakker,
kartoner og kasser, samt paller med kasser med færdigpakkede cigaretter. Der
er forevist fotos fra ransagningen.

Af rapport vedrørende ransagning af ”lager” fremgår, at der bl.a. blev fundet
følgende:

· 432 hvide kasser, der var fordelt på i alt 36 paller. Kasserne var
omviklet med klar plastik. Hver kasse indeholdt 10.000 stk. cigaretter,
der var fordelt i pakker à 20 stk. Samlet indhold: 10.000 X 432 =
4.320.000 cigaretter

· 360 hvide kasser, der var fordelt på 15 paller. Kasserne var omviklet
med klar plastik. Hver kasse indeholdt 10.000 stk. cigaretter, der var
fordelt i pakker à 20 stk. Samlet indhold: 10.000 X 432 = 3.600.000
cigaretter

· 217 hvide kasser, der var fordelt på 7 paller. Kasserne var omviklet
med sort plastik og påsat en kalenderside fra d. 25. februar 2008. Hver
kasse indeholdt 10.000 stk. cigaretter, der var fordelt i pakker à 20 stk.
Samlet indhold: 10.000 X 217 = 2.170.000 cigaretter

· 216 hvide kasser, der var fordelt på 7 paller. Kasserne var omviklet
med klar plastik. Hver kasse indeholdt 10.000 stk. cigaretter, der var
fordelt i pakker à 20 stk. Samlet indhold: 10.000 X 217 = 2.160.000
cigaretter

Pallen påsat kalenderside indeholdt et mix af kasser med Richmond og Sterling
cigaretter. En tilfældig kasse fra en af pallerne uden kalenderside indeholdt
cigaretter af mærket Prince.

I ”maskinhallen” og med front mod porten holdt Volvo lastbil Reg. nr. 1. I
lastrummet var der 18 paller, hver pakket med 24 papkasser og omviklet med
klar plast. Ved åbning af en tilfældig kasse blev der fundet 500 pakker
Richmond cigaretter á 20 stk.

På gårdspladsen blev der i en aflåst container fundet 12 paller med 27 kasser
omviklet med sort plast. Ved åbning af en tilfældig kasse blev der fundet 50
kartoner á 200 stk. cigaretter af mærket Prince.

I ”produktionsrummet” blev fundet bl.a. 6 rullevogne med 162 plastikkasser
med endnu ikke pakkede cigaretter samt ca. 2½ kubikmeter tobak. I
”maskinhallen” blev det fundet 83 papkasser med forarbejdet tobak, fordelt på
43 paller. Der blev også fundet maskiner til bearbejdning af tobak.



/

side 10

Politiets foreløbige opgørelse viste, at der blev fundet i alt 26.047.118 stk.
færdiglavede cigaretter, 10.315,75 kg forarbejdet tobak og 1.188.000 meter
cigaretpapir.

Skat har senere kontroloptalt cigaretterne og er kommet frem til, at der var ialt
26.209.776 stk., svarende til anklageskriftets forhold 4. Der er også foretaget en
kontrolvejning af de fundne kasser med tobak. På denne baggrund er det Skats
opfattelse, at der på ejendommen var 17.789 kg forarbejdet tobak. Uanset dette
er der alene rejst tiltale for 10.948,71 kg. røgtobak.

Under ransagningen af Kolonihavehus i By 2, tilhørende Tiltalte 4, blev der
bl.a. fundet 100 euro guldmønter, Gucci guldsolbriller, Moncler jakker, Louis
Vuitton tasker og diverse oddset kuponer.

Under ransagning af container på Adresse 8 i By 9 blev der bl.a. fundet diverse
papirer tilhørende Tiltalte 4.

Under ransagning på Adresse 10, hvor Tiltalte 4 blev anholdt, og hvor hans
kæreste bor, blev der bl.a. i et skab i en sammenrullet sok fundet 16.600 kr.
fordelt på 83 sedler á 200 kr. I en sportstaske blev fundet og en stor bunke
oddset kuponer. Der blev ligeledes fundet nøgler til 3 biler, herunder Mercedes
Reg. nr. 5. Tiltalte 4 bar et Omega Seamaster ur. Der blev endvidere fundet 2
jammere. På køkkenbordet blev fundet en håndskrevet seddel med følgende
indhold:

”..
· Person 1 og Co. blev bange og tog til hjem.
· De så mystiske folk/biler mens jeg var i Århus og var væk da jeg kom

hjem.
· Alt er clean i huset og også hos min kæreste.
· De kommer retur og cleaner alt mandag – jeg har fortalt at du har styr

på fredag.
· På mandag vil de have mig væk 2-3 uger. (Spanien el. lign.)
· Jeg er ved/omkring (kaffebar, P-kælder) mandag 0900-1000 med

sikker mobil
…”

I forbindelse med ransagning på Adresse 5 i Bydel 1 hos Tiltalte 5 (Navn 1)
blev der fundet en del mærketøj og tasker fra bl.a. Gucci og Louis Vuiton samt
kontanter, ure, smykker, våben og våbentilladelse mv.

I forbindelse med ransagning på Adresse 2 i By 2 hos Tiltalte 2, blev der bl.a.
fundet en karton cigaretter af mærket Prince samt



/

side 11

lejekontrakt dateret 1. december 2019. Af lejekontrakten fremgår, at en 40”
container på Adresse 2 udlejes til Tiltalte 4 for 650 kr./md, og at der i lejen er
inkluderet brug af gaffeltruck 1-2 gange om måneden.  Bag ejendommen blev
der fundet to grå PVC rør nedgravet vertikalt i ca. 30 centimeters dybde.
Rørene var ca. 1 meter lange og lukket med låg i begge ender. Inde i rørene lå
vakuum poser med pengesedler. Pengene blev senere optalt til 1.974.900 kr. I
værkstedet blev fundet PVC rør med en karton Prince cigaretter.

I forbindelse med ransagning på Adresse 11 i Bydel 2 hos Tiltalte 1, blev der
bl.a. fundet 8 pakker Prince uden banderole. I garagen holdt en uindregistreret
Golf.

Hos alle de tiltalte er der foretaget beslaglæggelse af værdier efter
retsplejelovens § 802, stk. 2. Det er under hovedforhandlingen aftalt, at en
eventuel procedure og afgørelse efter retsplejelovens § 807d, udskydes til efter
domsafsigelsen.

Vedrørende forhold 1
Dansk politi har via en international retsanmodning fået udleveret EncroChat
korrespondance vedrørende bl.a. brugerne med profilnavnene Profilnavn 1 og
Profilnavn 2.

Der har under sagen været dokumenteret ID-rapporter vedrørende disse
profilnavne, der efter anklagemyndighedens opfattelse kan knyttes til Tiltalte 4
og Tiltalte 5.

Der er foretaget dokumentation af Encrochat korrespondance fra perioden 3.
april 2020 til 18. maj 2020.

Politiet har på baggrund af korrespondancen opgjort det solgte antal cigaretter
til ikke under 28.970.000 stk., svarende til tiltalen i forhold 1. Det er oplyst, at
der ved beregningen er det lagt til grund, at der er 31 kasser på en palle, og at
en kasse indeholder 10.000 cigaretter i en kasse, svarende til at der er 310.000
cigaretter på en palle.

De tiltaltes personlige forhold

Tiltalte 1, er tidligere straffet ved:
dom af 4. februar 2009 med fængsel i 4 år for overtrædelse af bl.a. straffe-
lovens § 276, jf. § 286, stk. 1 og § 293A, 2. pkt.
dom af 20. februar 2014 med fængsel i 5 år for overtrædelse af straffelo-
vens § 181, stk. 1, § 276, stk. 1 jf. § 286, stk. 1 til dels § 21, § 288, stk. 2, jf.
stk. 1, nr. 1, jf. til dels § 21 og § 293A, 2. pkt., og dom af 31. juli 2018 med
fængsel i 3 måneder for overtrædelse af bl.a. straffelovens § 244, 252, stk. 1
og § 276.



/

side 12

Tiltalte 2 har om sine personlige forhold forklaret, at han er gift og har to børn
på 16 og 17 år. Efter han blev løsladt, var han ved lægen og kom i behandling
for angst. Han tager fortsat medicin, men kan passe sit arbejde. Hvis han bliver
dømt, vil han være villig til at udføre samfundstjeneste.

Tiltalte 3, har om sine personlige forhold forklaret, at han lige er fyldt 55 år.
Han er handelsuddannet og havde indtil 2012 været selvstændig i 15 år.
Derefter og frem til 2019 havde han forskellige direktørjobs. Da hans kone ville
skilles, fik han en depression, der varede omkring et år, og han måtte sige sit
job op. Han har 3 børn, der nu er voksne. Han har ikke været i behandling for
sin depression. Mens han var i huset i By 5, fik han på grund af stress en
styrtblødning fra tarmene og måtte indlægges i 10 dage. Sidste år fik han et
tilbagefald og måtte indlægges akut fra arresten. Han har efterfølgende trænet
fysisk, og hans helbred er blevet bedre, så han nu er me-dicinfri. I arresten i By
10 var han gangmand. Efter han er overført til Aarhus, har han også fået
forskellige opgaver. Når han bliver løsladt, skal han ud at finde en bolig. Hvis
han skulle blive dømt, er han villig til at samar-bejde med Kriminalforsorgen.

Tiltalte 4, er tidligere straffet ved:
ankedom af  10. marts 2014 med fængsel i 2 år og 3 måneder for overtræ-
delse af bl.a. straffelovens § 191, stk. 1 og 2
ankedom af 24. februar 2022 med fængsel i 40 dage og en bøde på 2.500 kr.
for overtrædelse af færdselsloven og bekendtgørelse om udlejning af
motorkøretøjer uden fører, og
dom af 1. juni 2022 med en bøde på 4.000 kr. for overtrædelse af lov om
euforiserende stoffer.

Tiltalte 5, har om sine personlige forhold forklaret, at han er født i Polen og har
dobbelt statsborgerskab. Han har en kone og to voksne børn. De penge, der
fremgår af et polsk kontoudtog fra 2018, stammer fra salget af en lejlighed, der
har tilhørt hans mor, og som han arvede. For at kunne sælge, måtte han oprette
en konto.

Han er udlært maskinarbejder og maskintekniker. I 1994 blev han iværksæt-ter
indenfor byggebranchen, og han var direktør i Virksomhed 1 frem til 2018,
hvor selskabet gik i frivillig likvidation. I byggebranchen har han arbejdet med
udvikling af boligområder, og han har i den forbindelse tjent mange pen-ge.
Virksomhed ApS 1, der er en frokostcafe i By 2, blev stiftet i 1997. Den ejes og
drives af hans kone, men han står for det administrative med løn mv. Han har
gennem årene købt og solgt mange ure. Nogle gange har han tjent penge ved
salg, da prisen afhænger af udbud og efterspørgsel. Nogle ure er der lang
ventetid på hos forhandlere, og derfor kan de sælges med stor fortjeneste.

Hans far kom til Danmark som politisk flygtning i 1971 og hans mor var også
fra Polen. Hans far var meget traumatiseret. I hjemmet talte hans far og mor
polsk, men han talte dansk, da han ikke ønskede at tale polsk. Da han



/

side 13

startede i skolen, talte han flydende polsk. Senere har han ikke haft tilknyt-ning
til Polen eller brugt sproget, så han har glemt det meste og må bruge Google
Translate. Han har ikke familie i Polen bortset fra en onkel, som han
- bortset fra fødselsdagshilsner mv. - ikke har kontakt til.

Tiltalte 1, Tiltalte 3, Tiltalte 4 og Tiltalte 5 har under denne sag været
frihedsberøvet fra den 8. februar 2022.

Tiltalte 2 har under denne sag været frihedsberøvet fra den 8. februar 2022 til
den 6. maj 2022.

Rettens begrundelse og afgørelse

Lovgrundlaget
Det følger af tobaksafgiftslovens § 2, stk. 1 bl.a., at pakninger med
afgiftspligtige varer til brug her i landet skal forsynes med stempelmærke i
forbindelse med fremstilling, medmindre varerne oplægges hos en autoriseret
oplagshaver, jf. lovens § 9, stk. 5.

Det følger endvidere af tobaksafgiftslovens § 4, stk. 1, at virksomheder, der
ikke er autoriserede, kun må modtage eller opbevare afgiftspligtige varer, der er
pakket i forskriftsmæssigt lukkede og behørigt stemplede pakninger.

Af tobaksafgiftslovens § 9, stk. 2, fremgår det, at virksomheder, der her i landet
fremstiller eller fra udlandet modtager cigaretter og røgtobak skal autoriseres
som oplagshaver hos told- og skatteforvaltningen.

Overtrædelse af tobaksafgiftslovens 2, stk. 1, § 4, stk. 1, og § 9, stk. 2, straffes i
medfør af § 25, stk. 1, nr. 2.

Endvidere straffes i medfør af tobaksafgiftslovens § 25, stk. 1, nr. 1, den, der
afgiver urigtige eller vildledende oplysninger eller fortier oplysninger til brug
for afgiftskontrollen.

Efter § 25, stk.1, nr. 4, straffes den, der overdrager, erhverver, tilegner sig eller
anvender varer, hvoraf der ikke er betalt afgift, som skulle have været betalt
efter loven, eller forsøger herpå.

Endelig fremgår det af tobaksafgiftslovens § 25, stk. 3, at den, der begår en af
de nævnte overtrædelser med forsæt til at unddrage statskassen afgift, straffes
med bøde eller fængsel indtil 1 år og 6 måneder, medmindre højere straf er
forskyldt efter straffelovens § 289.

Afgiften for cigaretter udgjorde fra 1. april 2020 1,7654 kr. pr. cigaret. Afgiften
for cigaretter udgjorde i 2021 1,7669 kr. pr. cigaret.
Afgiften for cigaretter udgjorde i 2022 1,9654 kr. pr cigaret
Afgiften for røgtobak var i 2022 1.550,90 kr. pr. kg.



/

side 14

Skyldsspørgsmålet
Ejendommen på Adresse 1 i By 1
Under hensyn til fundene under ransagningen den 7. februar 2022 på Adresse 1
i By 1 og sagens oplysninger i øvrigt, må det lægges til grund, at der på stedet
var indrettet en fabrik, hvor der blev fremstillet cigaretter. Der var ikke
foretaget anmeldelser eller indhentet tilladelser fra myndighederne mv., hvorfor
produktionen og cigaretterne må betegnes som ulovlige.

Da politiet rettede henvendelse på fabrikken, blev der ikke antruffet nogen, og
lokaliteterne fremstod som forladt for nylig og i hast, idet der var efterladt
madvarer i køleskabe og på borde, ligesom der blev fundet tøj og enkelte
personlige genstande. Ud over produktionslokaler indeholdt ejendommen flere
værelser med senge og madrasser. På maskiner var der skrevet på polsk,
ligesom der blev fundet sedler skrevet på polsk. På denne baggrund og efter de
afgivne forklaringer, herunder navnlig fra Tiltalte 3 og Vidne 1, lægger retten til
grund, at fabrikken var bemandet af arbejdere fra Østeuropa, herunder Polen og
Ukraine.

EncroChat - Profilnavn 1
Den 14. april 2020 fra kl. 17.24 havde EncroChat Profilnavn 1 en samtale med
profilerne Profilnavn 3 og Profilnavn 4, hvoraf det bl.a. fremgår, at Profilnavn
1 ved By 11 var blevet standset af politiet med overlæs, og at han var alene i
bilen. Korrespondancen er vedhæftet et foto, der er taget i sidespejlet på en
hvid kassevogn, hvor der bl.a. ses en politimotorcykel. Af politiet systemer
fremgår, at der den 14. april kl. 16.49 på motorvejen ved By 11 blev standset en
varebil med overlæs, og at bilen blev ført af Tiltalte 4.

Den 21. april 2020 skrev EncroChat Profilnavn 5 til Profilnavn 1, at “Person 2
spørger, om du vil narkoteste Person 3 i dag” , og at ”Hun påstår Person 4 ikke
er blevet inviteret til fødselsdagen igår???” Det er oplyst, at Tiltalte 4's ekskone
hedder Person 2, at de sammen har børnene Person 3 og Person 4, og at Person
3 har fødselsdag den Dato.

Retten lægger herefter til grund, at Tiltalte 4 har benyttet Encrochat Profilnavn
1.

EncroChat - Profilnavn 2
Det fremgår af sagen, at Tiltalte 5 er født i Polen af polske forældre, og han har
forklaret, at han har kunnet tale polsk. Profilnavn 2 kommunikerer på såvel
dansk som polsk.

Tiltalte 5 bor på Adresse 5 i Bydel 1, og EncroChat telefonen med Profilnavn 2
er meget ofte gået på en mast og i en retning, der dækker denne adresse.



/

side 15

Den 13. maj 2020 havde Profilnavn 2 en korrespondance med Tiltalte 4 om
noget træningsudstyr i form af vægte mv., han havde fået leveret og var i gang
med at samle. Der blev sendt billeder af rummet og udstyret. Ganske
tilsvarende rum og udstyr ses på billeder, der blev optaget under ransagningen
af Tiltalte 5's bopæl den 7. februar 2022. Af kontoudtog fra Tiltalte 5's konto i
Danske bank fremgår, at han den 12. maj 2020 har overført 35.000 kr. til
Virksomhed 2.

Den 13. april 2020 kl. 19.05 skrev Profilnavn 2 til Tiltalte 4, at han lige havde
haft politi i butikken. Af politiets systemer fremgår, at politiet den 13. april
2020 kl. 17.23 bortviste en uønsket person fra en sandwichbar på Adresse 12 i
By 2. Tiltalte 5's kone, Person 5, driver forretningen Virksomhed ApS 1 fra
denne adresse.

Af en korrespondance den 8. april 2020 mellem Profilnavn 2 og Tiltalte 4
fremgår, at Profilnavn 2 lige havde fået istandsat et armbåndsur. Der blev sendt
billeder af uret og af en kvittering på arbejdet. Af kvitteringen fremgår, at
arbejdet var udført af Virksomhed A/S. Via et editionspålæg er fremkommet
oplysning om, at uret var indleveret til reparation hos Virksomhed A/S, ligesom
der er fremkommet korrespondance mellem Tiltalte 5 og Virksomhed A/S
vedrørende reparation af et ur med samme serienummer i 2013.

Retten lægger herefter til grund, at Tiltalte 5 har benyttet Profilnavn 2.

Var der tobak i cigaretterne?
Forsvarerne har gjort gældende, at de i sagen omhandlede cigaretter ikke
indeholdt tobak, og at de derfor ikke er afgiftspligtige mv. efter
tobaksafgiftsloven.

Der er hverken foretaget kemiske analyser af indholdet i de beslaglagte
cigaretter eller af den tobakslignende masse, der blev fundet i kasser under
ransagningen på Adresse 1 i By 1.

Den 3. april 2020 skrev Tiltalte 4 til Tiltalte 5 på EncroChat, at ”De klare over
at tobak falder ud når man har haft den et stykketid” .

Den 22. april 2020 skrev Tiltalte 4 til Tiltalte 5 på EncroChat, at ”Der forlidt
tobak i bunden af cigarretten” , ”Lugter helt vildt af pibe tobak” , at der er
klager, og at det har været de sidste to læs. Tiltalte 5 skrev herefter den 23. april
2020 på polsk til Profilnavn 6, at det ikke var godt de sidste to gange, at alle vil
have kompensation, og at det vel ikke er den normale tobak. Profilnavn 6
svarede, at han var ved at skrive til tobaksleverandøren om sagen, og at de
rettede op.



/

side 16

Vidne 4 har forklaret, at han har røget cigaretter, som Tiltalte 4 havde haft med.
Han lagde ikke mærke til noget særligt vedrørende disse, bortset fra at han ikke
kunne lide dem, da han var vant til at ryge mentol-cigaretter.

Alle oplysningerne i sagen peger således på, at cigaretterne indeholder tobak,
og dette har været ubestridt under sagens behandling helt frem til proceduren.
Retten finder det herefter ubetænkeligt at lægge til grund, at de på fabrikken
fremstillede cigaretter indeholdt tobak. Retten har herved også lagt vægt på, at
cigaretfabrikken havde et professionelt tilsnit, herunder med tilgang af
materialer fra udlandet. Retten har endelig lagt vægt på, at kunderne lader til at
vende tilbage for at købe flere cigaretter, hvorfor de må være tilfredse med
produktet.

Mængder - forhold 1
Politiet har på baggrund af EncroChat korrespondancen mellem Tiltalte 4,
Tiltalte 5 og forskellige aftagere opgjort den i anklageskriftet angivne mængde
cigaretter. Ved opgørelsen er det lagt til grund, at en palle – medmindre andet er
angivet i korrespondancen - indeholder 310.000 stk. cigaretter, og at en kasse
indeholder 10.000 stk. cigaretter. At de cigaretter, der skulle håndteres af
Tiltalte 4 og Tiltalte 5, var pakket således, stemmer overens med, hvad der er
fundet ved senere beslag, og med videoovervågningen på Adresse 2.

Efter en gennemgang af EncroChat korrespondancen mellem bl.a. Tiltalte 5 og
Tiltalte 4 finder retten det bevist, at der er videredistribueret den i
anklageskriftets forhold 1 angivne mængde cigaretter. Retten har herved også
lagt vægt på, at Tiltalte 4 og Tiltalte 5 – selvom de ud fra bevisførelsen har haft
anledning hertil – ikke har afgivet forklaring om, hvad korrespondancen og
mængdeangivelserne vedrører, hvis det ikke var cigaretter i henholdsvis kasser
og paller af den angivne størrelse.

Ud fra de senere observationer af trafik fra cigaretfabrikken på Adresse 1 i By
1 til bl.a. containeren på Adresse 2 må det lægges til grund, at de omhandlede
cigaretter blev fremstillet på cigaretfabrikken i By 1.

Mængder - forhold 2A og 3A
Der er under sagen forevist videooptagelser fra containeren på Adresse 2,
hvoraf det fremgår, hvor mange paller, der henholdsvis læsses ind i containeren
og køres fra containeren. Det er oplyst, at anklagemyndigheden ved sin
opgørelse har taget udgangspunkt i, hvor mange paller, der tages ud af
containeren, ligesom det er lagt til grund, at en palle indeholder 31 kasser med
10.000 cigaretter i hver, svarende til 310.000 cigaretter pr. palle.

Ud fra pallernes form og højde samt de i sagen foretagne beslag, tiltræder
retten, at en palle – medmindre andet i det konkrete tilfælde ses på
videomaterialet – har haft det af anklagemyndigheden angivne indhold.



/

side 17

Retten har herved også lagt vægt på, at der på enkelte af videoerne ses, at det
øverste lag kasser er taget af pallen og læsses separat – formentlig grundet
manglende højde i kassevognen - ligesom plastikken i nogle tilfælde er
beskadiget, så kasserne ses tydeligere.

Under hensyn til den professionelle tilrettelæggelse og det besvær, der i øvrigt
er i forhold til omlæsning, er der ikke grundlag for at antage, at de samme
paller med cigaretter har været oplagret i containeren på Adresse 2 to gange.
Retten har herved også lagt vægt på, at EncroChat korrespondancen viser, at
der var stor efterspørgsel på ulovlige cigaretter, hvorfor der ikke har været
behov andet end en ganske kort oplagring.

Ud over leverancerne fra Adresse 2 indgår der i anklagemyndighedens
opgørelse vedrørende forhold 2A en leverance til By 8 den 7. oktober 2021,
hvor Tiltalte 4 er observeret i forbindelse med omlæsningen af cigaretterne. At
leverancen bestod af 12 paller á 310.000 cigaretter, er fastslået dels ved
observation af aflæsning på stedet, dels efterfølgende ransagning og fund af en
ubrudt palle med cigaretter.

I opgørelsen vedrørende forhold 2A indgår endvidere to tilfælde, hvor der
henholdsvis den 12. november 2021 og den 6. december 2021 er sket
omlæsning på Adresse 8, hvor Tiltalte 4 havde lejet en container, og hvor en
person i påklædning svarende til Tiltalte 1 den 12. november 2021 blev
observeret. Antallet af paller er observeret og fremgår af videoovervågning fra
Adresse 8. Der er ikke grundlag for at antage, at disse paller i forhold til
mængden af cigaretter afviger fra de øvrige i sagen.

Endelig indeholder opgørelsen i forhold 2A et tilfælde, hvor der på Vej 1 den
11. november 2021 skete omlæsning af cigaretter transporteret direkte fra
Adresse 1. I forbindelse med omlæsningen blev Tiltalte 4 og Tiltalte 1
observeret, ligesom antallet af paller blev observeret. Der er ikke grundlag for
at antage, at disse paller i forhold til mængden af cigaretter afviger fra de
øvrige i sagen.

På denne baggrund finder retten det bevist, at der er videredistribueret de i
anklageskriftets forhold 2A og 3A angivne mængder, og at cigaretterne blev
fremstillet på den ulovlige cigaretfabrik på Adresse 1 i By 1. Retten har herved
også lagt vægt på, at samtlige de Prince-cigaretter, der er beslaglagt i sagen, var
pakket i identiske pakker uden banderole, hvor stregkode, stavefejl mv. gik
igen, hvorfor cigaretterne må stamme fra samme kilde.

Forhold 4 - mængder
At den i anklageskriftet angivne mængder cigaretter var til stede på fabrikken
på Adresse 1 i By 1, fremgår af ransagningsrapporterne fra stedet samt Skats
senere optællinger.

Særligt for så vidt angår mængden af røgtobak er der senere foretaget en



/

side 18

kontrolopvejning, der viser en langt større mængde på ca. 17 ton, hvorfor det er
ubetænkeligt at lægge den i anklageskriftet angivne mængde på 10.948,71 kg.
til grund.

Vedrørende Tiltalte 3
Tiltalte 3 har forklaret, at han ikke var bekendt med, at der blev produceret
cigaretter på fabrikken på Adresse 1 i By 1. Omkring sommeren 2020 blev han
dog klar over, at der foregik noget ulovligt, men han troede, at der var tale om
pakning af indsmuglede cigaretter.

Det fremgår af sagen, at Tiltalte 3 i februar 2020 dels skrev under på en
lejekontrakt vedrørende ejendommen på Adresse 1 i By 1, dels en lejekontrakt
vedrørende en villa på Adresse 6 i By 5. Tiltalte 3 har forklaret, at han fandt
frem til og lejede villaen på foranledning af Tiltalte 4, som han har kendt siden
skoletiden. Han boede i villaen sammen med 3-4 polakker, som bestemte på
fabrikken, og som han bl.a. lavede mad til. I begyndelsen modtog han ikke
betaling. Derefter fik han 10.000 kr. om måneden, og efterhånden som han fik
flere opgaver, bl.a. bortkørsel af affald fra ejendommen på Adresse 1, steg
lønnen gradvist til 60.000 kr. om måneden. Senere underskrev Tiltalte 3 også
en lejekontrakt på en lejlighed på Hotel og en kontrakt vedrørende et
sommerhus på Adresse 3 i By 6. Tiltalte 3 blev anholdt i huset på Adresse 3 i
By 6. Huset bar præg af at have været beboet af flere, og der blev bl.a. blev
fundet en laptop tilhørende en polak, nøgler til ejendommen på Adresse 1 i By
1 og en pengetællemaskine.

Fra foråret 2020 og frem til anholdelsen i februar 2022 boede Tiltalte 3
sammen med skiftende polakker, der ledede arbejdet på fabrikken på Adresse 1,
og han kan ikke undgå at have hørt, hvad de har talt om -omend på polsk.
Tiltalte 3 blev flere gange observeret på ejendommen på Adresse 1, ligesom
han blev observeret på en nærliggende genbrugsplads. Han har bestilt og hentet
reservedele til maskinerne og bestilt paller. Han har også lejet personbiler, der
har været anvendt af personer tilknyttet de i sagen omhandlede ejendomme,
ligesom han er kørt til den tyske grænse for at hente arbejdere til fabrikken på
Adresse 1. Han har lukket håndværkere mv. ind på fabrikken og indkøbt
mobiltelefoner . Han har stået for betaling af faste udgifter og lavet diverse
regnskaber, ligesom han har hvidvasket store kontantbeløb fra salget af
cigaretter, bl.a. via Danske Spil og vennen Vidne 5, samt ved køb af guld og
ure.

På denne baggrund er det bevist, at Tiltalte 3 allerede inden gerningsperioden
for forhold 1 i al fald har anset det for mest sandsynligt, at der på fabrikken
blev produceret cigaretter, og at han har vidst, at der skete videredistributionen
af ulovlige cigaretter. Retten har herved også lagt vægt på forklaringen fra
Vidne 1, hvis indtryk var, at Tiltalte 3 var leder, samt på Tiltalte 3's relation til
Tiltalte 4, som han også i forløbet afholdt flere møder med.



/

side 19

På denne baggrund og efter det ovenfor anførte om mængder mv. er det bevist,
at Tiltalte 3 i forening har deltaget i fremstilling af ulovlige cigaretter og
videredistribution af disse som beskrevet i anklageskriftet. Han er således
skyldig i forhold 1, 2A, 3A og 4.

Vedrørende Tiltalte 4
Det fremgår af EncroChat korrespondancen, at Tiltalte 4 har videredistribueret
den i forhold 1 angivne mængde cigaretter, ligesom det fremgår af
korrespondancen, at han har haft kendskab til, hvor cigaretterne kom fra.

Tiltalte 4 har lejet flere kassevogne og andre køretøjer. En stor del af disse
køretøjer er filmet på vej til og fra ejendommen på Adresse 1, ligesom de ses
kørende rundt i området, når der andre steder end på Adresse 2 sker omlæsning
af leverancer til eller fra fabrikken på Adresse 1. Han har endvidere haft
rådighed over den varebil, der var indregistreret til Vidne 2, og hvor der under
en ransagning den 6. december 2021 blev fundet paller med ulovlige cigaretter.

På overvågningsvideoerne fra området ved containeren på Adresse 2 ses
Tiltalte 4 involveret i alle leverancer til eller fra containeren. Han har endvidere
lejet en container på Adresse 8, i hvilket område der også foregår omlæsning
mellem lastbiler fra Adresse 1, ligesom han er til stede i forbindelse med
omlæsningen af de cigaretter, der sælges til en aftager i By 8. Tiltalte 4 har
således også deltaget i videredistribution af de i forhold 2 og 3 omhandlede
cigaretter.

Tiltalte 4 er bl.a. den 8. september 2021 og den 5. oktober 2021 observeret ved
Adresse 6 i By 5, hvor Tiltalte 3 boede. Han er i forløbet flere gange, bl.a. den
9. november 2021, observeret sammen med Tiltalte 3, ligesom det efter Tiltalte
3's forklaring var Tiltalte 4, der bragte Tiltalte 3 ind i organisationen og
formåede ham til at indgå lejekontrakter vedrørende flere af de i sagen
omhandlede ejendomme. Når polakkerne ikke var tilgængelige, var det efter
Tiltalte 3's forklaring Tiltalte 4, der kom med penge til husleje mv. At Tiltalte 3
refererede til Tiltalte 4 bekræftes af, at Tiltalte 3, da østeuropæerne forlod hus
og fabrik, via Tiltalte 4's mor afleverede sedlen, hvoraf det fremgår at ”Person
1 og co blev bange og tog til hjem” , ligesom han gennem Vidne 6 fik sat et
personligt møde i stand med Tiltalte 4.

Den 30. september 2021 blev Tiltalte 4 observeret på Q8 i Horsens, hvor han
var i gang med at fylde brændstof på palletanke placeret i lastrummet på en
hvid varevogn. Disse palletanke blev senere ved containeren på Adresse 2
omlæsset fra varebilen og til en lastbil, der var kommet fra Adresse 1 i By 1, og
som senere samme dag returnerede til adressen



/

side 20

med brændstoftankene. Under ransagningen på Adresse 1 blev der fundet
tilsvarende palletanke med brændstof, ligesom der blev fundet generatorer, der
kunne producere strøm til maskinerne på ejendommen. Tiltalte 4 er også
observeret på bl.a. Adresse 6 i By 5, herunder med personer der kørte i
udenlandsk indregistrerede biler. Tiltalte 4 har således vidst, at cigaretterne blev
fremstillet af østeuropæiske arbejdere på cigaretfabrikken i By 1, og han har
bistået med produktionen bl.a. ved at skaffe brændstof og ved at foranledige at
Tiltalte 3 underskrev lejekontrakten på bl.a. ejendommen på Adresse 1.

Tiltalte 4 har i gerningsperioden ikke haft indtægt af betydning, og han har en
større gæld til det offentlige. Alligevel har han kunnet istandsætte
kolonihavehus, leje adskillige biler og nedgrave ca. 2 millioner kr. i kontanter,
ligesom Vidne 4 har forklaret, at Tiltalte 4 var gavmild og betalte for både egne
og venners bilreparationer. Tiltalte 4 har således haft en betydelig indtægt fra
ulovlig virksomhed.

På denne baggrund, og efter det ovenfor anførte om mængder mv., er det
bevist, at Tiltalte 4 har deltaget i fremstilling af cigaretter på fabrikken i By 1,
ligesom han har videredistribueret cigaretterne, alt som beskrevet i
anklageskriftet. Han er således skyldig i forhold 1, 2A, 3A og 4.

Vedrørende Tiltalte 5
Af EncroChat korrespondancen ses, at det er Tiltalte 5, der på forespørgsel fra
Tiltalte 4 sætter priserne på cigaretterne, ligesom det er ham, der har kontakten
til de polakker, der er tilknyttet fabrikken. Den 1. april 2020 skrev Tiltalte 5
således med Profilnavn 6 om, hvornår produktionen kunne gå i gang, idet
Tiltalte 5 havde bestillinger på 30 paller. Efterfølgende skrev Tiltalte 5 til
Tiltalte 4, at der først kunne leveres i overmorgen, da ”pl” skulle have ro til at
modtage deres varer i morgen. Den 2. april 2020 skrev Tiltalte 5 og Tiltalte 4
sammen om, at de havde et stærkt hold, at det var folk, de kunne stole på, og de
to var venner, mens resten var ”bizz” . At Tiltalte 5 og Tiltalte 4 var venner og
fortrolige, understøttes også af fotos fra Tiltalte 5's bryllup i august 2020, hvor
Tiltalte 4 var forlover. Den 8. april 2020 blev Tiltalte 5 af Profilnavn 6 i en
korrespondance på polsk bedt om at komme med større sedler, hvilket ønske
han videregav til Tiltalte 4, der svarede, at det jo var Tiltalte 5, der tog de store
sedler fra og videregav de små sedler til polakkerne.

På denne baggrund må det lægges til grund, at det var Tiltalte 5, der havde
kontakten til de polakker, der stod for den nærmere planlægning af
produktionen, ligesom det var ham, der fastsatte salgspriserne til de danske
kunder. Han vidste således, at cigaretterne blev fremstillet af østeuropæiske
arbejdere på cigaretfabrikken i By 1, og han deltog i al fald i dette ved at sørge
for afsætning af cigaretterne og formidle betaling for de leverede cigaretter.



/

side 21

I en EncroChat korrespondance den 14. maj 2020 mellem Tiltalte 5 og
Profilnavn 6 omtales en Tiltalte 3, der har fortalt ”Profilnavn 7” , at de polske
og russiske arbejdere, der boede på gården på Adresse 1, var hans, og at de
lavede ting til vindmøller, og at de ikke kunne tage hjem på grund af corona.
Dette viser, at Tiltalte 5 var klar over, at Tiltalte 3 var tilknyttet organisationen,
ligesom han kendte dennes rolle og dækhistorie.

Tiltalte 5 har i flere tilfælde købt dyre ure, og urene er i videst muligt omfang
betalt kontant. Uanset Tiltalte 5's forklaring om, at køb og salg af ure også var
en indtægtskilde, er det usædvanligt, at betalingen sker kontant. Hertil kommer,
at der under ransagningen hos Tiltalte 5 blev fundet mange dyre genstande,
ligesom han og/eller hans kone var ejer af flere ejendomme.

Tiltalte 5 og Tiltalte 4 er observeret afholde møder flere gange, herunder ved
Virksomhed ApS 1 og ved Tiltalte 5's kolonihavehus. På tidspunktet var
iværksat telefonaflytning, men møderne ses ikke aftalt via telefon, hvilket også
er usædvanligt.

Den 14. december 2020 blev der til Tiltalte 4's konto overført 100.000 kr. fra en
konto tilhørende Virksomhed ApS 2, til hvilken konto Tiltalte 5 som den eneste
havde netbank adgang.

Den 6. december 2021 modtog Tiltalte 5 en kode til den krypterede tjeneste
Signal. Umiddelbart derefter skrev han til Tiltalte 4 ”Download S” , hvilket
Tiltalte 4 besvarede med ”oki” .

I november 2021 korresponderede Tiltalte 5 med et kinesisk firma om køb af
en signal jammer. Tilsvarende jammere blev efterfølgende fundet dels hos
Tiltalte 4, dels udleveret til politiet af Tiltalte 5's hustru. Tiltalte 5's forklaring
om, at jammeren blev brugt i Virksomhed ApS 1 for at hindre de ansatte i at
bruge deres mobiltelefoner i arbejdstiden, forekommer usandsynlig.

Som det fremgår af ovenstående, var Tiltalte 5 var allerede i april 2020
involveret i såvel fremstilling som videreformidling af ulovlige cigaretter fra
fabrikken i By 1. Under hensyn til Tiltalte 5's fortsatte kontakt til Tiltalte 4 samt
til hans forbrug af kontanter samt køb af jammer, er det bevist, at denne rolle
fortsatte uændret frem til anholdelsen i februar 2022. Tiltalte 5 er således
skyldig i anklageskriftets forhold 1, 2A, 3A og 4.

Vedrørende Tiltalte 2
Tiltalte 2 har ved lejekontrakt af 1. december 2019 udlejet en container til
Tiltalte 4 for en månedlig leje på 650 kr. Containeren var placeret på Tiltalte 2's
ejendom på Adresse 2 i By 2. Der var fri adgang til containeren ad en vej, der
ikke går forbi beboelsen.



/

side 22

Som fastslået ovenfor blev containeren brugt til opbevaring af paller med
cigaretter. Tiltalte 2 har forklaret, at han ikke vidste, at der blev opbevaret
ulovlige cigaretter i containeren, idet han af Tiltalte 4 havde fået at vide, at der
var tøj i kasserne på pallerne.

På de videosekvenser og still-billeder af aktivitet ved containeren, der har været
forevist under sagen, ses Tiltalte 2 kun på ganske få, og han deltager på intet
tidspunkt i omlæsning af paller mellem kassevogn og container. Ved en enkelt
lejlighed ses han at være inde i containeren i ca. 17 sekunder. I øvrigt ses
Tiltalte 2 kun udenfor containeren, og denne er enten lukket eller kun ganske
kortvarigt åben. Der var ikke installeret lys i containeren, og kasserne med
cigaretter må antages at have været lukkede og pakket på paller. Det har således
ikke umiddelbart været muligt for Tiltalte 2 at se, hvad kasserne indeholdt.

Det fremgår af videoovervågningen, at Tiltalte 2 var til stede, da Tiltalte 4 kom
gående hen til containeren med de nedløbsrør, som Tiltalte 4 gravede ned, og
som senere viste sig at indeholdt knap 2 mio. kr. Tiltalte 2 har forklaret, at han
ikke var bekendt med, at rørene blev gravet ned på hans ejendom, og at han var
dels i butikken, dels i laden, da nedgravningen fandt sted. Det kan ikke ud fra
videomaterialet fastslås, at Tiltalte 2 var til stede, da nedgravningen skete.

Tiltalte 2 har til politiet og under hovedforhandlingen forklaret, at den karton
ulovlige cigaretter, der ved ransagningen den 7. februar 2022 blev fundet på
ejendommen, og som svarer til de øvrige kartonner fundet i sagen, er modtaget
fra Tiltalte 4 som betaling for leje af containeren, og at han troede, at den
manglende banderole skyldtes, at en lastbilchauffør havde haft cigaretterne med
fra udlandet.

Der er ikke fremlagt oplysninger om, at Tiltalte 2 har haft et stort privatforbrug,
været i besiddelse af mange kontanter eller på anden måde opnået en
økonomisk vinding ud over den almindelige leje på containeren.

På denne baggrund er det ikke med den til domfældelse i en straffesag fornødne
sikkerhed bevist, at Tiltalte 2 har deltaget i videredistribution af cigaretter som
beskrevet i anklageskriftet. Tiltalte 2 frifindes derfor. Det forhold, at Tiltalte 2
ikke allerede i grundlovsforhøret forklarede, at han kendte Tiltalte 4 og at han
havde modtaget de cigaretter, der blev fundet på ejendommen, fra denne, kan
ikke føre til et andet resultat.

Vedrørende Tiltalte 1
Tiltalte 1 er bror til Tiltalte 4. På video og stillbilleder fra overvågningen på
Adresse 2 ses Tiltalte 1 første gang den 15. oktober 2021 og sidste gang den 29.
november 2021, idet han begge



/

side 23

gange hjalp Tiltalte 4 med at flytte paller, ligesom han transporterede disse.
Tiltalte 1 optræder i den mellemliggende periode flere gange på
videoovervågningen fra Adresse 2 med samme funktioner, ligesom en person,
der i påklædning og statur ganske ligner Tiltalte 1, ses deltage i læsning af en
lastbil på Adresse 8 i By 9 den 12. november 2021 og i forbindelse med
omlæsning på Vej 1 den 11.
november 2021.

Under ransagningen hos Tiltalte 1 blev der fundet pakker med cigaretter, der i
udseende præcist svarer til de pakker, der i øvrigt er beslaglagt i sagen. I et
udhus på ejendommen blev det endvidere fundet en uindregistreret VW Golf,
der tidligere havde været anvendt af Tiltalte 4 til kørsel i forbindelse med
sagen, ligesom der efter forklaringen fra Vidne 4 ved Tiltalte 1's adresse har
stået diverse varebiler og lastbiler. Disse biler har ud fra
overvågningsbillederne fra Adresse 2 været brugt til transport af cigaretter.

På denne baggrund er det bevist, at Tiltalte 1 har vidst, at de paller og kasser,
han hjalp med at omlæsse og transportere, indeholdt ulovlige cigaretter, hvorfor
han deltaget i videredistribution af ulovlige cigaretter. Han har været i
containeren på Adresse 2 flere gange og må på denne baggrund i al fald have
indset, at der var tale om flere paller end dem, han selv var med til at omlæsse,
og han forholdt sig accepterende til dette ved at fortsætte med at deltage i
omlæsningerne. Tiltalte 1 har således tillige deltaget i videredistribution af
disse paller med ulovlige cigaretter.

Det er herefter bevist, at Tiltalte 1 i perioden mellem den 15. oktober 2021 og
den 29. november 2021 har deltaget i videredistribution af i alt 25.342.500
cigaretter som nærmere beskrevet i anklageskriftet. Med denne begrænsning
vedrørende periode og antal cigaretter, er Tiltalte 1 skyldig i forhold 2C, idet
afgiftsunddragelsen udgør 44.777.663 kr.

Selvinkriminering ?
De tiltalte har gjort gældende, at de ikke har været forpligtede til at angive
tobaksafgifter, da de derved ville inkriminere sig selv i forhold til flere
lovovertrædelser begået forud for den manglende angivelse, herunder
overtrædelse af varemærkelovgivningen og ulovlig brug af udenlandsk
arbejdskraft. De har i den forbindelse henvist til den i SKM 2018.38 refererede
sag.

Hertil bemærkes, at tobaksafgiftsloven allerede overtrædes, når der importeres
tobak til brug for produktionen, uden at der er søgt om autorisation som
oplagshaver og stillet sikkerhed herfor efter tobaksafgiftslovens § 9. På dette
tidspunkt var der ikke begået andre lovovertrædelser, og der ville derfor ikke
være risiko for selvinkriminering.



/

side 24

Hertil kommer, at ca. 2/3 af en ”lovlig” cigarets pris er afgift. Formålet med at
oprette den ulovlige cigaretfabrik og at distribuere ulovlige cigaretter må derfor
antages primært at have været at opnå en økonomisk gevinst ved at unddrage
statskassen afgift. At prisen på en pakke lovlige cigaretter var af betydning for
prissætningen på de ulovlige cigaretter ses også i EncroChat korrespondancen
den 2. april 2020, hvor Tiltalte 5 skrev til Tiltalte 4 ”Vi sætter op til 125 fra i
morgen…de er lige steget til 55 pr stk” , svarende til at en karton ulovlige
cigaretter skulle koste 125 kr., fordi prisen på en pakke lovlige cigaretten den 1.
april 2020 steg til 55 kr.

Eventuelle overtrædelser af varemærkeloven mv. er således underordnede, både
i forhold til økonomisk gevinst og mulig straf, hvorfor forbuddet mod
selvinkriminering ikke kan føre til, at de tiltalte af denne grund frifindes.

Straffastsættelse
Ved straffastsættelsen har retten for alle de tiltalte i formildende retning lagt til
grund, at ingen af de tiltalte var hovedmanden bag produktionen af de ulovlige
cigaretter. Retten har herved lagt vægt på forklaringen fra Tiltalte 3 om, at det
var de polakker, der boede i huset sammen med ham, som bestemte på
fabrikken, og at der var en eller flere personer over disse i hierarkiet. Denne
forklaring er underbygget af, at politiet er bekendt med navnene på i al fald to
polakker, der er mistænkt i sagen, men som hverken er søgt afhørt i udlandet
eller udleveret til Danmark. Forklaringen er endvidere underbygget af, at
cigaretfabrikken fremstod professionelt indrettet og drevet, hvilket må
forudsætte erfaring med cigaretproduktion og kontakter til producenter af bl.a.
tobak, hvilket ingen af de tiltalte efter det oplyste havde.

Straffen for Tiltalte 1 fastsættes til fængsel i 3 år, jf. straffe-lovens § 289, stk. 1,
jf. stk. 3, jf. tobaksafgiftslovens § 25, stk. 3, jf. stk. 1, nr. 1, nr. 2 og nr. 4, jf. §
2, stk. 1, og § 4, stk. 1 og stk. 2.

Retten har i formildende retning lagt vægt på, at Tiltalte 1 har haft en
underordnet rolle i forhold til videreformidling af cigaretterne.
Gerningsperioden for Tiltalte 1 er væsentligt kortere end for de øvrige tiltalte,
ligesom antallet af cigaretter og dermed afgiftsunddragelsen er lavere. I
skærpende retning har retten lagt vægt på, at Tiltalte 1 er tidligere straffet for
berigelseskriminalitet.

Straffen for Tiltalte 3 fastsættes til fængsel i 5 år og 6 måneder, jf. straffelovens
§ 289, stk. 1, jf. stk. 3, jf. tobaksafgiftslovens § 25, stk. 3, jf. stk. 1, nr. 1, nr. 2
og nr. 4, jf. § 2, stk. 1, § 4, stk. 1 og stk. 2, samt § 9, stk. 2, jf. § 1, stk. 1, nr. 1,
og § 9, stk. 5, 3. pkt.

Retten har ved straffastsættelsen lagt vægt på Tiltalte 3's personlige forhold, og
på at han spillede en vigtig rolle med facilitering af



/

side 25

diverse opgaver, idet han dog var underordnet Tiltalte 4 og Tiltalte 5. Retten har
endvidere lagt vægt på mængden af cigaretter og afgiftsunddragelsens størrelse.

Straffen for Tiltalte 4 fastsættes til fængsel i 6 år og 6 måneder, jf.
straffelovens § 289, stk. 1, jf. stk. 3, jf. tobaksafgiftslovens § 25, stk. 3, jf. stk.
1, nr. 1, nr. 2 og nr. 4, jf. § 2, stk. 1, § 4, stk. 1 og stk. 2, samt § 9, stk. 2, jf. § 1,
stk. 1, nr. 1, og § 9, stk. 5, 3. pkt. Straffen er en tillægsstraf til ankedom af 24.
februar 2022 samt dom af 1. juni 2022 jf. straffelovens § 89.

Retten har i skærpende retning lagt vægt på, at Tiltalte 4 er tidligere straffet for
berigelseskriminalitet, og på at han har spillet en meget aktiv rolle med
videreformidling af cigaretter. Retten har endvidere lagt vægt på mængden af
cigaretter og afgiftsunddragelsens størrelse.

Straffen for Tiltalte 5 fastsættes til fængsel i 6 år, jf. straffelovens § 289, stk. 1,
jf. stk. 3, jf. tobaksafgiftslovens § 25, stk. 3, jf. stk. 1, nr. 1, nr. 2 og nr. 4, jf. §
2, stk. 1, § 4, stk. 1 og stk. 2, samt § 9, stk. 2, jf. § 1, stk. 1, nr. 1, og § 9, stk. 5,
3. pkt.

Retten har i skærpende retning lagt vægt på Tiltalte 5's overordnede placering i
organisationen og hans rolle som bindeled mellem østeuropæerne i
produktionen og danskerne i videreformidlingen. Retten har endvidere lagt
vægt på Tiltalte 5's personlige forhold, samt på mængden af cigaretter og
afgiftsunddragelsens størrelse.

Tillægsbøder
Efter praksis udmåles en tillægsbøde efter straffelovens § 50, stk. 2, på et beløb
svarende til unddragelsen. Ringe eller manglende betalingsevne på
domstidspunktet medfører ikke, at idømmelse af tillægsbøde undlades.

Efter lovovertrædelsernes grovhed og herunder de tiltaltes roller samt det
oplyste om de tiltaltes personlige og økonomiske forhold er der ikke grundlag
for at lempe tillægsbøden i forhold til de tiltalte. Der er heller ikke grundlag for
at fordele tillægsbøden forholdsmæssigt mellem de tiltalte.

Tillægsbøderne fastsættes herefter således:
Tiltalte 1: 44 mio. kr.
Tiltalte 3: 185 mio. kr.
Tiltalte 4: 185 mio. kr.
Tiltalte 5: 185 mio. kr.

Forvandlingsstraffene fastsættes som nedenfor bestemt.

Konfiskation
De genstande, der påstås konfiskeret, må antages at have været brugt ved eller
frembragt ved den i sagen omhandlede forbrydelse. Retten tager derfor



/

side 26

påstanden om konfiskation til følge som nedenfor bestemt, jf. straffelovens §
75, stk. 2.

Thi kendes for ret:

Tiltalte 1 straffes med fængsel i 3 år.

Tiltalte skal betale en tillægsbøde på 44 mio. kr.

Forvandlingsstraffen for bøden er fængsel i 60 dage.

Hos Tiltalte 1 konfiskeres
8 pk. Prince kopi cigaretter

Tiltalte 2 frifindes.

Tiltalte 3 straffes med fængsel i 5 år og 6 måneder.

Tiltalte skal betale en tillægsbøde på 185 mio kr.

Forvandlingsstraffen for bøden er fængsel i 60 dage.

Hos Tiltalte 3 konfiskeres
Pengetællemaskine Glover
Vaccum pakker, mrk Foodsaver
Uåbnet pakke med vakuum poser
Spiral kalender 2021
Chartek med regnskab vedr. 01-01-2022
Chartek med regnskab vedr. 01-02-2022
Chartek med regnskab vedr. 2021
Chartek med regnskab vedr. 2021
Chartek med regnskab vedr. 2021
Kvitteringer, noter og lejekontrakt Adresse 3 Iphone SE
Sammenkrøllet seddel med mulig lønregnskab fra den ”1/2 – 30/6
2022"
Sammenkrøllet seddel med regnskab fra 1/2 -30/6 2022
5 sedler med regnskab
Post-it med ”Rolex Deepsea Oyster”
Macbook Pro
iPhone
Bærbar PC mrk. HP
USB med manual til cigaretmaskine
Lejekontrakt Adresse 4 og kvittering for betaling Lejekontrakt
Adresse 1
Regnskab
Diverse maskiner og udstyr til produktion af cigaretter (B-3-5-14)



/

side 27

Scanner til at finde skjulte mikrofoner mrk. Iprotect 1216
Jammer
Sort plastkuffert mrk. JJNdigital indh. elektronisk apparat
Dokumenter på polsk
Noter, regnskab

Tiltalte 4 straffes med fængsel i 6 år og 6 måneder.

Tiltalte skal betale en tillægsbøde på 185 mio. kr.

Forvandlingsstraffen for bøden er fængsel i 60 dage.

Hos Tiltalte 4 konfiskeres
Faktura køb af Omega Seamaster og Tag Heur ur Kvittering køb af
Rolex Submariner
Håndskreven seddel vedr. Person 1
Jammer, sølvfarvet
Jammer, sort med oplader
Diverse maskiner og udstyr til produktion af cigaretter (B-3-5-14)
Scanner til at finde skjulte mikrofoner mrk. Iprotect 1216 Jammer
Sort plastkuffert mrk. JJNdigital indh. elektronisk apparat
Dokumenter på polsk
Noter, regnskab

Tiltalte 5 straffes med fængsel i 6 år.

Tiltalte skal betale en tillægsbøde på 185 mio. kr.

Forvandlingsstraffen for bøden er fængsel i 60 dage.

Hos Tiltalte 5 konfiskeres:
Jammer fundet på Adresse 5
Jammer fundet i Virksomhed ApS 1
Iphone X
Diverse maskiner og udstyr til produktion af cigaretter Scanner til at
finde skjulte mikrofoner mrk. Iprotect 1216 Jammer
Sort plastkuffert mrk. JJNdigital indh. elektronisk apparat
Dokumenter på polsk
Noter, regnskab

Tiltalte 3, Tiltalte 4, Tiltalte 5 og Tiltalte 1 skal hver især betale den del af
sagens omkostninger, der vedrører dem, herunder salær til egen forsvarer.
Statskassen skal betale den del af sagens omkostninger, der vedrører Tiltalte 2.



/

side 28

Dommer



/